Arne Rostad

Arne Rostad (1894–1969) var en norsk gårdbruker, organisasjonsmann og Bondepartiet–-politiker fra Gjøvik. Han var stortingsrepresentant i én periode 1945–49 og samtidig formann i Norges Bondelag 1945–1951. 
 Liv og virke 
Rostad vokste opp på storgården Trones i Verdal som sønn av proprietær Bernhard Rostad (1853–1921) og hustru Gøran Bruun (1860–1904). Etter middelskolen flyttet han til Østlandet, hvor han tok landbruksutdannelse ved Vinterlandbruksskolen og Norges landbrukshøgskole, og samtidig eide og drev gården Lambertseter i Oslo 1913–17. I 1918 kjøpte Rostad storgarden Mustad i Vardal, vest for Gjøvik, som han drev til 1969. I årene 1926-1959 eide og drev han også farsgården Trones i Verdal. Han giftet seg i 1921 med Anborg Søberg (1902–1964), som han etter hvert fikk syv barn med. 

Han ble innvalgt på Stortinget fra Oppland i stortingsvalget 1945, og var i denne perioden nestformann i Stortingets kommunalkomité. Rostad var formann i Norges Bondelag fra 1945 til 1951 og hadde en rekke tillitsverv innenfor landbrukssektoren. I 1959 ble han også valgt inn i Vinmonopolets styre.

Ved siden av sitt virke på det nasjonale planet satte Rostad også spor etter seg i Gjøvik-traktene, spesielt i landbrukets foredlingsbedrifter. Han var blant annet styreformann i Gjøvik meieri 1924–54, og Holmen Brænderi 1932-1969. Rostad var medlem av Vardal herredsstyre 1925–1940.

 Referanser 

 Eksterne lenker 


Kategori:Stortingsrepresentanter fra Sp
Kategori:Stortingsrepresentanter for Oppland
Kategori:Stortingsrepresentanter 1945–1949
Kategori:Lokalpolitikere i Vardal
Kategori:Sp-politikere i Oppland
Kategori:Norske foreningspersoner
Kategori:Norske bønder
Kategori:Personer fra Verdal kommune
Kategori:Personer tilknyttet Vinmonopolet
Kategori:Riddere av 1. klasse av St. Olavs Orden